Bumm.sk | Iszlám Állam - Újabb tömegsírra leltek Szíriában
Ramtán
Harmincnégy emberi holttestet találtak egy tömegsírban Szíriában az Iszlám Állam terrorszervezet egykori fellegvárától, Rakkától nyugatra – jelentette a SANA szíriai állami hírügynökség. A közlés szerint civilek és katonák vegyesen voltak a halottak között.
Az embereket vélhetően az Iszlám Állam terrorista szervezet harcosai gyilkolták meg Ramtán településen. A holttesteket azonosítás céljából átszállítják az aleppói katonai kórházba.
A SANA úgy tudja, a tömegsír megtalálásában helyi lakosok segítettek.
Az eset nem egyedi, hiszen december végén a tartomány nyugati felében is két tömegsírt találtak a székvároshoz, Rakkához közeli Vaviban. Az állami hírügynökség több mint 150 kihantolt holttestről számolt be. A Hszinhua hírügynökség szerint decemberben Dibsi Afnan faluban 115 holttestre bukkantak - írja a 24.hu.
Nyitókép: thepolitic.org
Dupla életfogytiglani börtönre ítélték a manhattani kuktás robbantót